#### Výzva na predkladanie ponúk

#### zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Názov organizácie: Centrum vedecko-technických informácií SR

Adresa organizácie: Lamačská cesta 8/A, 840 05 Bratislava

IČO: 00151882

IČ DPH: SK 2020798395

Internetová adresa: <http://www.cvtisr.sk>

1. **Názov predmetu zákazky**

Telekomunikačné služby- pevné hlasové, mobilné hlasové a dátové

1. **Druh zákazky:** Služby

1. **Opis predmetu zákazky**

Predmetom zákazky je poskytovanie komplexných, bezpečných a ekonomicky výhodných telekomunikačných služieb vrátane mobilných hlasových telekomunikačných služieb a dátových služieb, pevných hlasových služieb, t.j. zabezpečenie pripojenia (v prípade iného poskytovateľa, aktuálny poskytovateľ Orange Slovensko a.s.) obstarávateľa Centrum vedecko-technických informácií SR (CVTI SR), do verejnej telefónnej siete, prostredníctvom virtuálnej privátnej siete (VPS), t. j. vytvorenie vnútropodnikovej siete pre SIM karty CVTI SR, doplnkové verejné telekomunikačné služby, služby spojené s elektronickou aplikáciou na manažovanie VPS, dodávka mobilných a dátových telekomunikačných zariadení a zabezpečenie ďalších telekomunikačných služieb.

Predmet zákazky je uvedený v prílohe č. 1 tejto Výzvy.

**Miesto dodania predmetu zákazky**

- Lokalita 1:Lamačská cesta 7315 / 8A, 840 05 Bratislava

- Lokalita 2: Staré grunty 52, 842 44 Bratislava

1. **Spoločný slovník obstarávania (CPV)**

64200000-8 Telekomunikačné služby

1. **Predpokladaná hodnota zákazky v EUR bez DPH:** 33 722,28 v EUR bez DPH
2. **Možnosť rozdelenia cenovej ponuky**

Cenovú ponuku nemožno rozdeliť. Uchádzač predloží ponuku v celom rozsahu predmetu zákazky vypracovanú v súlade s touto Výzvou a jej prílohami.

1. **Obchodné podmienky**

Návrh zmluvy je uvedený v prílohe č. 4 tejto Výzvy.

1. **Hlavné podmienky financovania a platobné dojednania:**

Predmet zákazky bude financovaný z prostriedkov verejného obstarávateľa

Verejný obstarávateľ neposkytuje preddavky ani zálohu.

1. **Podmienky účasti**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom webového sídla [www.orsr.sk](http://www.orsr.sk), resp. [www.uvo.gov.sk](http://www.uvo.gov.sk). Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Návrhu na plnenie kritérií podľa Prílohy č. 2 tejto Výzvy predloženého v ponuke.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“) :

1. **Špecifikácia ponúkaného predmetu zákazky v súlade s bodom 4 tejto Výzvy;**
2. **Vyplnený a podpísaný Návrh na plnenie kritéria – príloha č.2 vo forme elektronického „skenu“ dokumentu (.PDF).**
3. **Vyplnenú kalkuláciu ceny príloha č.3 (vyplnená tabuľka v xlsx)**
4. **Vyplnený a podpísaný návrh zmluvy – príloha č.4 (vo forme „skenu“ dokumentu (.PDF))**

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom nižšie uvedenej mailovej adresy.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojej ceny zahrnie všetky náklady spojené s plnením predmetu zákazky. Uchádzač predloží cenovú ponuku v súlade s prílohou č. 2 tejto Výzvy.

Uchádzačom navrhované ceny uvedené v ponuke budú vyjadrené v mene: EUR.

Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.

V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené záporným číslom.

1. **Lehota, miesto a spôsob predkladania ponúk**

Uchádzači predložia svoje ponuky elektronicky prostredníctvom systému Josephine.

Lehota na predkladanie ponúk je stanovená do: **9.6.2022, 09:00 hod.**

Prípadné predĺženie lehoty na predkladanie ponúk bude uchádzačom dostatočne vopred oznámené formou mailovej komunikácie.

Uchádzač môže predloženú ponuku vziať späť do uplynutia lehoty na predkladanie ponúk.

1. **Kritériá na vyhodnotenie ponúk a pravidlá ich uplatnenia**

Verejný obstarávateľ vyhodnotí predložené ponuky podľa nasledovného kritéria:

Najnižšia celková maximálna cena za celý predmet zákazky v EUR s DPH

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou maximálnou cenou za celý predmet zákazky v EUR s DPH. Ako druhá v poradí bude označená ponuka s druhou najnižšou celkovou maximálnou cenou za celý predmet zákazky v EUR s DPH atď. Poradie ostatných uchádzačov sa určí obdobne.

Splnenie podmienok účasti stanovených v tejto Výzve bude verejný obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok účasti u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené podmienky účasti. Ponuky ostatných uchádzačov budú vyhodnotené ako neúspešné.

1. **Uzavretie zmluvy**

Úspešnému uchádzačovi verejný obstarávateľ oznámi, že uspel a uzatvorí s ním zmluvný vzťah.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

Za predloženie Vašej cenovej ponuky Vám vopred ďakujeme.

V Bratislave, dňa: 31.5.2022

PRÍLOHY:

Príloha č. 1 – Opis predmetu zákazky

Príloha č. 2 - Návrh na plnenie kritérií

Príloha č. 3 – Kalkulácia ceny

Príloha č. 4 – Návrh zmluvy